Ponta, despre Crin Antonescu: „Spre deosebire de mulți alții, îl cunosc foarte bine”. Ce spune despre o candidatură a lui Bolojan
Victor Ponta are o părere foarte proastă despre Crin Antonescu, deși cei doi au fost colegi în USL și spune că îl cunoaște foarte bine. Afirmația a făcut-o în exclusivitate la Digi24, vineri seara. „N-am nicio adversitate față de Crin Antonescu. Am o părere foarte proastă despre el, dar nu am nicio adversitate. Spre deosebire de mulți alții, îl cunosc foarte bine”. În plus, fostul premier a afirmat că Ilie Bolojan ar putea fi „cel mai probabil” candidatul Coaliției la prezidențiale, dacă cele trei partide care o formează vor să aibă reprezentant în turul al doilea.